ಕೈಯಲ್ಲಿ ಮಗು ಎತ್ತುಕೊಂಡೇ ಕ್ಯಾಚ್ ಹಿಡಿದ ಮಹಿಳೆ..! ವಿಡಿಯೋ ವೈರಲ್ ಸ್ಟೇಡಿಯಂಗಳಲ್ಲಿ ಪಂದ್ಯಗಳು ನಡೆಯುತ್ತಿರೋ ವೇಳೆ ಆಟಗಾರರಿಗಿಂತ ಕೆಲವೊಮ್ಮೆ ಪ್ರೇಕ್ಷಕರು ಹೆಚ್ಚು ಹೈಲೈಟ್ ಆಗಿ ಬಿಡ್ತಾರೆ. ಕ್ಯಾಮರಾ ಕಣ್ಣಲ್ಲಿ ಸೆರೆಯಾಗಿರುವ ಪ್ರೇಕ್ಷಕರ ರಿಯಾಕ್ಷನ್ಗಳು ಸೋಶಿಯಲ್ ಮೀಡಿಯಾದಲ್ಲಿ ವೈರಲ್ ಆಗಿ ಬಿಡುತ್ತವೆ. ಬೇಸ್ಬಾಲ್ ಪಂದ್ಯಾವಳಿ ವೇಳೆಯಲ್ಲಿಯೂ ಇಂತಹದ್ದೇ ಒಂದು ಘಟನೆ ನಡೆದಿದ್ದು ಈ ವಿಡಿಯೋ ಸಾಮಾಜಿಕ ಜಾಲತಾಣದ ವಿವಿಧ ವೇದಿಕೆಗಳಲ್ಲಿ ಗಲ್ಲಾಪೆಟ್ಟಿಗೆ ಸದ್ದು ಮಾಡ್ತಿದೆ. ಲೆಕ್ಸಿ ವೈಟ್ಮೋರ್ ಎಂಬ ಹೆಸರಿನ ಮಹಿಳೆ ಚಿಕೋಗಾದ ಮೈದಾನದವೊಂದರಲ್ಲಿ ನಡೆಯುತ್ತಿದ್ದ ಪಂದ್ಯವನ್ನ ವೀಕ್ಷಿಸಲು ತನ್ನ ಮೂರು ತಿಂಗಳ ಕಂದಮ್ಮನೊಡನೆ ತೆರಳಿದ್ದಳು. ಚೆಂಡು ಮೈದಾನದಿಂದ ಹಾರಿ ಈ ತಾಯಿಯ ಬಳಿಯೇ ಹೋಗಿದೆ. ಈಕೆ ಒಂದು ಕೈಯಲ್ಲಿ ಮೂರು ತಿಂಗಳ ಕಂದಮ್ಮನನ್ನ ಹಿಡಿದು ಇನ್ನೊಂದು ಕೈನಿಂದ ಚೆಂಡನ್ನ ಕ್ಯಾಚ್ ಮಾಡುವಲ್ಲಿ ಯಶಸ್ವಿಯಾಗಿದ್ದಾಳೆ. ಈ ಮೂಲಕ ಇಡೀ ಮೈದಾನದ ದೃಷ್ಟಿ ತನ್ನತ್ತ ಹರಿಯುವಂತೆ ಮಾಡಿದ್ದಾಳೆ ಈ ಸೂಪರ್ ಮದರ್.! ಯುಟ್ಯೂಬ್ ಚಾನೆಲ್ ಎಂಎಲ್ಬಿಯಲ್ಲಿ ಈ ವಿಡಿಯೋವನ್ನ ಶೇರ್ ಮಾಡಲಾಗಿದ್ದು, ತಾಯಂದಿರು ಮಗುವನ್ನ ಕಂಕುಳಲ್ಲಿ ಹಿಡಿದುಕೊಂಡೇ ಏನೂ ಬೇಕಿದ್ದರೂ ಮಾಡಬಲ್ಲರು. ಅವರು ವಿಫಲ ಎಸೆತಕ್ಕೊಳಗಾದ ಚೆಂಡನ್ನೂ ಹಿಡಿಯಬಲ್ಲರು ಎಂದು ಶೀರ್ಷಿಕೆ ನೀಡಲಾಗಿದೆ.